# **DĖL ROKIŠKIO RAJONO SAVIVALDYBĖS BŪSTO PARDAVIMO**

#

# 2022 m. spalio 28 d. Nr. TS-

# Rokiškis

#

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 1 punktu, 26 straipsnio 2 dalimi, Lietuvos Respublikos civilinio kodekso 6.393 straipsnio 1 dalimi, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintoRokiškio rajono savivaldybės vardu sudaromų sutarčių pasirašymo tvarkos aprašo Rokiškio rajono savivaldybės vardu sudaromų sutarčių pasirašymo tvarkos aprašo 3.8 ir 26 punktais, atsižvelgdama į *(duomenys neskelbtini)* 2022 m. vasario 28 d. sutikimą, Rokiškio rajono savivaldybės taryba  n u s p r e n d ž i a:

# 1. Leisti parduoti Rokiškio rajono savivaldybei nuosavybės teise priklausantį savivaldybės būstą (unikalus Nr. 7398-0004-5016:0022, bendras plotas – 15,57 kv. m, su rūsiu (1/2 iš 6.97 kv. m) – 3.48 kv. m ir bendro naudojimo patalpomis 13-1, 13-3, 13-4, 13-5 (1/2 iš 15.54 kv. m) – 7.76 kv. m.), esantį Tekstilininkų g. 9-13A, Juodupėje, Rokiškio r.sav., bendraturtei *(duomenys neskelbtini).*

2. Nustatyti, kad šio sprendimo 1 punkte nurodyto parduodamo savivaldybės būsto pardavimo kaina yra 1390,40 Eur (vienas tūkstantis trys šimtai devyniasdešimt eurų ir 40 euro ct), iš jų turto įvertinimo išlaidos – 290, 40 Eur (du šimtai devyniasdešimt eurų ir 40 euro ct).

3. Įgalioti savivaldybės merą pasirašyti notaro parengtą savivaldybės turto pirkimo-pardavimo sutartį.

 Sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

#

#

Savivaldybės meras Ramūnas Godeliauskas

Asta Vinčiauskienė

Rokiškio rajono savivaldybės tarybai

# **SPRENDIMO PROJEKTO ,,DĖL ROKIŠKIO RAJONO SAVIVALDYBĖS BŪSTO PARDAVIMO” AIŠKINAMASIS RAŠTAS**

2022-10-12

**Sprendimo projekto tikslai ir uždaviniai.**

Vadovaujantis Lietuvos Respublikos paramos būstui įsigyti ar išsinuomoti įstatymu leisti parduoti Rokiškio rajono savivaldybei nuosavybės teise priklausantį savivaldybės būstą, esantį Tekstilininkų g. 9-13A, Juodupė, Rokiškio r. sav.

**Teisinio reguliavimo nuostatos.**

Lietuvos Respublikos paramos būstui įsigyti ar išsinuomoti įstatymas, Lietuvos Respublikos vietos savivaldos įstatymas.

 **Sprendimo projekto esmė.**

Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 1 punktas numato, kad už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, savivaldybės tarybos sprendimu gali būti parduodami savivaldybei nuosavybės teise priklausantys kambariai ir butai, kuriuos sudaro tik viena patalpa su bendro naudojimo patalpų dalimi (ir jų priklausiniai), esantys iš dalies parduodamame bute ar gyvenamajame name, teikiant pirmenybę šio buto ar gyvenamojo namo bendrasavininkams.

Šis sprendimo projektas parengtas atsižvelgiant į tai, kad *(duomenys neskelbtini)*, gyvenusi šiame savivaldybės būste nuo 1987 m. liepos 1 d. teismo sprendimu buvo iš jo iškeldinta, nesuteikiant jai kitos gyvenamosios patalpos, o būsto bendrasavininkė *(duomenys neskelbtini)* 2022 m. vasario 28 d. pateikė raštišką sutikimą įsigyti savivaldybei priklausančią gyvenamojo buto dalį, adresu Tekstilininkų g. 9-13A, Juodupė, Rokiškio r., unikalus Nr. 7398-0004-5016:0022, bendras plotas – 15,57 kv. m, su rūsiu (1/2 iš 6.97 kv. m) - 3.48 kv. m, su bendro naudojimo patalpomis 13-1, 13-3, 13-4, 13-5 (1/2 iš 15.54 kv. m) - 7.76 kv. m.).

Pažymėtina, kad savivaldybės būstas, esantis Testilininkų g. 9-13A, Juodupėje negali būti perkeliamas į socialinio būsto fondą ir naudojamas aprūpinti teisęs į paramą būstui išsinuomoti turintiems asmenims būstu, nes vadovaujantis Lietuvos Respublikos paramos būstui įsigyti ar išsinuomoti įstatymo 2 straipsnio 10 dalimi neatitinka socialiniam būstui keliamų reikalavimų.

 Turto vertinimo įmonė UAB „Apus turtas“ įvertino savivaldybės būstą, esantį Tekstilininkų g. 9-13A, Juodupė, Rokiškio r.sav. Nekilnojamojo turto rinkos vertė vertinimo dieną, t. y. 2022-02-04 yra 1100,00 Eur. Turto vertinimo išlaidos – 290,40 Eur.

 Įstatymo 26 straipsnio 2 dalyje nustatyta, kad savivaldybės išlaidos, susijusios su parduodamo savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą.

*(duomenys neskelbtini)* 2022-02-28 sutiko pirkti savivaldybės būstą už 1390,40 Eur.

 Atsižvelgiant į tai, siūloma leisti parduoti savivaldybės būstą, esantį Tekstilininkų g. 9-13A, Juodupė, Rokiškio r.sav. *(duomenys neskelbtini)* už 1390,40 Eur.

Lėšos, gautos pardavus savivaldybės būstus atskaičius su savivaldybės būsto vertės nustatymu susijusias išlaidas, pervedamos į savivaldybės biudžetą ir naudojamos socialinio būsto fondo plėtrai.

Vadovaujantis Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintoRokiškio rajono savivaldybės vardu sudaromų sutarčių pasirašymo tvarkos aprašo 3.8 ir 26 punktais bei Lietuvos Respublikos civilinio kodekso 6.393 straipsnio 1 dalimi,notaras rengs notarinės formos būsto pirkimo-pardavimo sutartį, kurią siūloma įgalioti pasirašyti savivaldybės merą.

 **Laukiami rezultatai.**

Bus vykdomos teisės aktuose nustatytos nuostatos, padidės savivaldybės biudžeto lėšos, skirtos socialinių būstų fondo plėtrai.

 **Finansavimo šaltiniai ir jų poreikis**.

# Sprendimo įgyvendinimui savivaldybės biudžeto lėšų nereikės, nes savivaldybės išlaidos, susijusios su parduodamo savivaldybės būsto vertės nustatymu, įskaitomos į būsto pardavimo kainą, pardavimo įteisinimo išlaidas apmoka pirkėjas.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Asta Vinčiauskienė